
DISSERTATIO  MEDICA 


INAUGURA  LIS, 


DE 


ASCITE  ABDOMINALI. 


Edvardo  Beveusham  Haeman  Auctore. 


\X/Ltando  mihi  quidem,  animum  variis  morbo- 
rum generibus  quibus  homines  vexantur  adver- 
tenti, vix  ullum  (sive  ad  innumeras  fere  causas 
unde  oriatur,  sive  ad  lethales  quos  edat  effectus, 
respicimus),  quam  ‘dirus  ille  Hydrops’  majoris 
esse  momenti  videatur : hanc  idcirco  valetudinem, 
Asciten  nempe  Abdominalem,  paginis  sequenti- 
bus tractare  decrevi. 

Cavum  abdominis  undique  membrana  serosa 

0 

tegitur,  quae,  superficiem  intimam  halitu,  conti- 

nuo  lubricat:  hac  secretione,  ex  aliqua  causa, 
aucta  vel  absorptione  ejus  imminuta,  quoniam 
externam  viam  ad  exitum  non  aperit  natura, 
humor  necessario  colligitur,  et  morbus  denominatur 
Ascites  Abdominalis,  quo  nullus  fere  saevior  aut 
periculosior.  Culee  nus,  in  Nosologia,  Asciten 
in  duas  species  dividit,  nempe,  Abdominalem  et 
Saccatum.  Hic  mihi  sat  erit  disserere  de  illa,  quae 
verbis  sequentibus  definitur : * Tumor  totius  ab- 
4 dominis  aequalis,  cum  fluctuatione  satis  evidente.’ 


Historia  Morbi. 

A scites  morbus  est,  qui  lente  et  gradatim  ser- 
pit : fere  negligitur,  vel  omnino  non  percipitur, 
donec  tantas  vires  acquirat,  ut  efficacissimis  re- 
mediis plerumque  pertinaciter  obstat.  Non  tam 
idiopathicus  est  morbus,  quam  symptomaticus  ; 
alios  comitatur,  alios  insequitur ; sic  scarlatinam, 
febres  intermittentes,  dysenteriam,  diarrhoeam 
protractam,  scorbutum,  scrophulam,  hepatitidem, 
icterum,  &c.,  et  praecipue,  secundum  clarum 
Pringle,  in  febres  intermittentes  relapsuum, 
excipit ; quamvis,  interdum  nulla  alia  specie  hy- 

dropis  conjungitur,  tamen  saepius  diatheseos  uni- 
versalis pars  constat,  et  frequenter  cum  anasarca 
et  liydrothorace  sociatur.  Initio  morbi,  pedes 
cruraque  intumescunt,  saepe  in  decursu ; et  ali- 
quando per  totum  abdomen  distensio  extenditur, 
sed  frequentius  tumor  in  hypogastrio  primum 
apparet,  ac  paulatim  ingravescit,  donec  totum 
aeque  tumidum  ac  tensum  fit ; tussis  sicca,  et  dys- 
pnoea, non  raro  sub  initium,  saepe  sub  finem,  sese 
ostendunt,  praesertim  post  cibum  sumptum,  sed 
maxime  dum  aeger  capite  minus  elevato  decum- 
bit , cum  insomnia  et  sensus  suffocationis  exci- 
tantur; pro  corporis  situ  plus  minus  molestiae 
sentitur  ; nam  ponderis  sensus  maxime  percipitur 
latere  in  quod  decumbit  aeger,  et  in  adverso  dis- 
tentio imminuitur.  Dum  haec  ita  se  habent,  si 
medicus  abdomen  pulsat  altera  manu,  in  omnibus 
fere  Ascitis  exemplis,  aquae  fluctuationem  facile 
percipit,  eandem  quoque  aeger  sentit,  positione 
in  lecto  mutata.  Plerumque  vultus  tumidus  est, 
et  summa  superficies  corporis  colorem  pallidum 
et  subviridem  ostendit ; cutis  per  totum  morbi 
decursum  arida  fit,  et  difficillime  sudor  elicitur. 
Corpus  pro  auctu  tumoris  emacrescit,  sitis  etiam 
inscdabilis  aegrum  vexat ; urina  ex  initio  parva 

admodum  quantitate  redditur,  crassior  fit  et  ru- 
ber, atque  simul  ac  resedit  sedimentum  lateri- 
tium deponit.  In  hoc  morbo  viscerum  chylo- 
poieticorum  functiones  plurimum  turbantur;  unde 
oriuntur  varia  symptomata  dyspeptica ; cibi  fasti- 
dium et  nausea  aegrotum  occupant ; aeger  crucia- 
tur cum  magna  ventriculi  et  intestinorum  infla- 
tione ; distensio  in  superiore  parte  abdominis  saepe 
tympanitica,  dum  inferiori,  fluctuosa,  adest.  Al- 
vus per  totum  morbi  fere  cursum  pertinaciter  ad- 
stringitur,  nonnunquam  vero  diarrhoea  diu  per- 
stat ; ictus  arteriarum  variabiles  sunt,  pro  causa 
et  longinquitate  morbi ; aliquando  magis  frequen- 
tes et  debiles,  aliquando  etiam  pleni  et  duri, 
fiunt. 

In  provecto  morbi  stadio,  dolores  saepe  lanci- 
nantes, miserum  aegrum  cruciant;  ad  somnum 
proclivis  est,  brevis  tamen  est,  et  potius  fatigat 
quam  reficit ; tumor  abdominis  maxime  tensum 
fit;  pallorem  oedematosum  induit  vultus,  -vis  mus- 
culosa admodum  deficit ; tussis,  et  alia  signa  mala 
acerrime  instarint : tandem,  quandoque  febris  liec- 
tica  cum  diarrhoea  vitae  finem  imponit ; frequenter 
deliquium  animi,  vel  delirium,  coma,  convulsiones, 
supervenientia  (dum  tumor  hydropicus  imminui- 

tur)  subito  et  cito  aegrum  morte  rapiunt;  in 
quibusdam  exemplis  miser  repente  ex  somno  ex- 
citatus animam  efflat. 


Diagnosis. 

Cum  humor  in  abdomine  contentus  fluidus 
est,  et  magna  copia  colligitur,  digitis  more  antea 
dicto  admotis,  fluctuatio  facile  percipitur,  et  igi- 
tur vix  morbi  natura  latere  potest ; sed  cum  parva 
quantitate,  vel  spissior  adest  humor,  vel  si  aliis 
morbis  conjungitur  Ascites,  obscurior  fit  sensus. 
Etiamsi  plerisque  exemplis  haud  nequaquam  dif- 
ficile est  hunc  morbum  distinguere,  tamen  sub- 
inde dijudicationem  difficultatibus  premi  confi- 
tendum est ; et  hic,  supervacuum  non  erit  pauca 
dicere  de  morbis  qui,  ut  mihi  videtur,  medicum 
in  errorem  inducant. 

Ascites  a Tympanite  dignoscendus  est  signis 
sequentibus.  In  Tympanite  abdomen  percussum, 
tympani  sonum  edit,  nulla  fluctuatio  plerumque 
percipitur,  et  si  adsit  ulla,  multo  obscurior  est 
quam  in  Ascite,  et  pressuras  non  cedunt  integu- 
menta. Respiratio  aeque  difficilis  est  in  omni  cor- 

pons  situ ; abdomen,  antrorsum,  minus  tumet, 
quam  ad  latera,  nec  tantum  ponderis  habet  tumor, 
quantum  ex  magnitudine  conjicere  liceret.  d£ger 
cum  flatu  in  Tympanite  vexatur,  et  is  emissus, 
multum  levaminis  praebet.  Praeterea,  distentionis 
sensus  adest,  quod  minus  in  Ascite  accidit. 
Graviditatem,  absentia  fluctuationis,  menstrua 
suppressa,  nausea  quae  primos  menses  graviditatis 
comitari  solent,  mammae  distentae,  papillarum 
areola  livida,  et  motus  foetus  circa  mensem  quin- 
tam, facile  ab  Ascite  dignoscunt.  Sed  quum  in 
saccis  praeter  naturam  formatis  humor  continetur, 
difficilior  fit  distinctio ; tamen  plerumque  rebus 
sequentibus  dignoscere  possumus.  In  specie  sac- 
cata tumor  in  una  parte  abdominis  potius  quam 
altera  sese  ostendit,  initio  praesertim  ; corpus  non 
multum  emaciatur ; menstrua  in  foeminis  fluere 
perstant ; fluctuatio  magis  obscura  est;  oedema  pe- 
dum et  artuum  inferiorum  raro  occurrunt;  sitis 
minus  urget;  cibi  desiderium  non  tam  imminui- 
tur; progressus  tumoris  morbique  tardior,  et  raro, 
subita  morte  aegrum  tollit. 

Physconia  vix  confundi  potest  cum  Ascite. 
Cognoscitur  organorum  affectorum  situ,  et  figura 
tumoris,  mole  gradatim  aucta,  etiam  absentia 

soni  et  fluctuationis,  abdomine  percusso.  Ab- 
scessus magni  splenis  cum  hoc  morbo  confusi  esse 
narrantur,  et  quoque  hepatis,  cujus  exemplum  bo- 
num ipsemet  vidi,  quod  paraccntesi  apertum  erat. 


Prognosis. 

Quum  Ascites  tam  lethalis  est  morbus,  et  tam 
variis  causis  pendet,  quae  saepe  obscurae  sunt,  et 
quia,  cum  aeger  convalescere  videtur,  morte  subi- 
tanea quandoque  corripitur,  haec  perpendere  et 
cautissime  praesagire  omnino  necesse  est.  Inter- 
dum vero  res  feliciter  evadit,  et  aeger  ad  sanita- 
tem provenit.  Hoc  nobis  sperare  liceat,  si  cum 
organicis  viscerum  laesionibus,  non  conjungitur ; 
si  non  diu  perstiterit ; si  vires  non  multum  infrin- 
gantur, et  aeger  junior  sit ; si  abdomen  non  maxi- 
me humore  distendatur;  et  dyspnoea,  tussis,  fe- 
brisque non  multum  vexant ; et  praesertim,  si 
urina  naturalis  fiat,  et  copia  augeatur : e con- 
trario, si  aeger  aetatem  provectam  attigerit ; si  ha- 
bitus intemperantia  fractus  sit,  organicae  affec- 
tiones cordis,  pulmonum,  hepatis,  vel  aliorum 
viscerum  adsint ; sitis  multa,  febris,  tussis,  aliaque 

signa  mala  urgeant ; et  si  morbus  remediis  idoneis 
non  cedat,  et  dolores  lancinantes  crucient ; ager 
in  periculo  adest,  et  spes  sanitatis  prorsum  eva- 
nescit. 

Casus  tamen  narrantur,  qui  natura  sanati 
fuerant,  et  quod  peculiare  est,  sine  evidente  causa, 
secretionibus  parum  auctis  manifeste ; aliis,  vomi- 
tus spontaneus  morbum  sustulit ; aliis,  humor  sibi 
viam  aperiit  qua  effunderetur,  et  nunquam  sese 
iterum  ostendit. 


De  Causis. 

Omnia  quse  tonum  ac  vigorem  corporis  immi- 
nuunt, homines  liuic  morbo  procliviores  reddere 
videntur ; inter  quse,  recensere  liceat  sanguinis 
evacuationes  immodicas,  aliasque,  sive  sint  natu- 
rales sive  artefactae ; diaetam  parcam,  vel  minus 
nutrientem  ; morbos  antecedentes  ; vasorum  chy- 

lopoieticorum  functiones  depravatas,  propter  quas 

■e. 

corpus  aegrt  nutrimentum  accipit ; coelum  frigi- 
dum humidum,  et  animi  effectus  deprimentes, 
etiam  morbo  prsedisponunt ; senes  magis  ei  obji- 
ciuntur quam  juvenes,  magis  etiam  foeminae  (ut 

ait  celeberrimus  Sydenham)  ; vita  sedentaria, 
circulationis  et  cibi  assimulationis  vigori  obsis- 
tendo, hydropem  gignere  potest.  Usus  immodicus 
liquorum  inebriantium,  causa  frequentissima  esse 
refertur : hic,  totum  genus  nervosum  afficit,  ven- 
triculo maxime  obnoxius  est,  et  haud  raro  visce- 
rum obstructiones  inducit,  praecipue  hepatis,  ut 
scirrhus,  et  caetera.  Aqua  frigida  largiter  et  subito 
in  ventriculo  recepta,  vel  frigus  ad  superficiem 
corporis  oblatum,  exercitatione  immodica  excitati, 
morbum  provocare  dicuntur  : oriri  potest  etiam  ex 
obstructionibus  reditui  sanguinis.  Quodcunque 
secretionem  peritonaei  adauget,  vel  absorptionem 
impedit,  vel  amborum  conjunctio,  pro  causa  hujus 
morbi  jure  habetur.  Sic  obstructiones  reditus  san- 
guinis venosi  necessario  faciunt  ut  accumulatio 
in  arteriis  sit,  nam  venae  distentae  sanguinem  ab 
arteriis  accipere  non  possunt ; hinc  copiose  effun- 
ditur, forma  secretionis,  per  membranam  serosam. 
Hujusmodi  sunt  quaedam  vitia  cordis  et  vasorum 
magnorum,  ut  ossificatio  valvularum  et  tunica- 
rum, Aneurismata  eodem  principio,  nocent  indu- 
rationes  hepatis,  splenis,  aliommve  viscerum,  ute- 
rus gravidus,  plethora  venarum  universalis,  et 

tumores  eas  prementes,  pulmones  etiam  adeo  im- 
peditae, ut  sanguis  facile  permeare  nequit. 

Causis  antea  memoratis  addi  possunt,  evacua- 
tiones solitae  suppressae,  ut  catamenia,  fluxus  hae- 
morrhoidalis,  et  caetera,  ruptura  ductus  thoracici,  et 
obstructiones  lymphaticorum,  eorum  ve  glandulo- 
rum ; sed  omnium,  fortasse  frequentissima  videtur, 
inflammatio  visceris  alicujus  aut  membranarum  : 
hinc  forsan  symptomata  febrilia  quae  saepe  comi- 
tantur. Eandem  frequentissimam  causam,  etiam 
docent  scripta  Doctorum  Blackall,  Cramp- 
ton,  multorumque  aliorum,  sed  longe  ante  caete- 
ros,  hanc  opinionem  sustinet  Rush,  sequentibus 
verbis  utens : — ‘ Nineteen  dropsies  out  of  twenty 
‘ appear  to  be  original  arterial  diseases ; and  the 
‘ water,  whicli  has  been  supposed  to  be  the  cause 
‘ of  the  dropsy,  is  as  mucli  the  effect  of  preter- 
« natural  and  morbid  action  in  the  bloodvessels, 
« as  pus,  gangrene,  and  scirrbus,  are  of  previous 
( inflammation.’  Videmus  quoque  effusionem  in 
aliis  partibus  post  inflammationem,  sic  post  inflam- 
mationem pulmonum,  hydrothoracem,  post  eam 
testis,  hydrocelen,  et  jeque  ac  canteris,  igitur,  post 
peritonitidem  invenitur  Ascites. 

Sectio  Cadaveris. 

Inspectis  eorum  cadaveribus  qui  ex  hoc  morbo 
mortui  sunt,  humor  in  abdomine  variis  quantita- 
tibus effunditur,  in  quibusdam  non  plus  quam 
libras  sex  vel  octo,  aliis  centum,  vel  amplius  ; va- 
riat etiam  colore,  et  spissitate.  Visceribus  sanis 
plerumque  sero  sanguinis  maxime  refert ; inter- 
dum lacteus  vel  oleosus,  aliis  cum  sanguine  aut 
pure  mistus,  conspicitur. 

Abdominis  viscera  plerumque  statum  male  sa- 
num exhibent.  Jecur,  in  iis  praecipue,  qui  dum 
vita  superstitit,  usui  immodico  spirituum  mera- 
ciorum dediti  fuerant,  vel  epulis  lautis,  grandius, 
interdum  vero  minus  solito,  tuberculatum,  aut 
partibus  vicinis  adhaerescens  reperitur.  Splen, 
quoque  glandulae  mesentericae  et  pancreas  mole 
aucta  vel  indurata  videntur;  vesicula  fellis  ali- 
quando ampliatur  concretionibus  inclusis. 

Haud  raro  inflammationis  signa  apparent  in 
peritonaeo  pulposam,  opacam,  vel  vasis  rubris 
confectam,  sese  ostendit : superficies  lympha  coa- 
gulabili  obtecta  detegitur.  Cor  et  vasa  magna 
variis  vitiis  inveniuntur,  nempe,  cor  ipsum  am- 

pliatum,  valvulae  in  os  vel  cartilaginem  conversae, 
nonnunquam  vasa  aneurismate  afficiuntur,  ut 
arcus  aortae.  Pulmones  structuram  morbidam  ex- 
hibuerunt ; interdum  ulcera  tubercula  iis  inesse 
videntur. 

Ratio  Medendi. 

In  Ascitis  Abdominalis  curatione,  tria  consilia 
medico  sese  offerunt ; nempe,  primo,  Causas,  si 
possumus,  tollere ; secundo,  Humorem  jam  collec- 
tum expellere ; et,  tertio,  Praecavere  ne  ager  ite- 
rum in  malum  incidat,  vires  amissas  restituendo. 
Quoniam  hic  morbus  semper  pendet  ex  aliquo 
statu  morbido,  quo,  ante  humorem  collectum, 
corpus  affectum  fuit,  patet,  ut  nisi  hunc  amovere 
potest,  operam  incassum  navat  medicus  , et,  si  hu- 
jus inscius  sit,  plus  detrimenti  quam  boni  acci- 
piat aeger.  Fatendum  est  tamen,  quod  saepissime, 
etsi  causa1  plane  pateat,  ars  medica  nil  prodesse, 
sed  potius  nocere  valeat.  Hinc  maximi  momenti 
fit,  et  seriam  attentionem  postulat,  cognoscere, 
num  ex  obstructione  mechanica,  debilitate  vel 
inflammatione,  originem  trahit ; ; mfmque  prima 

omnia  medicamenta  fere  inutilia  evadunt,  et  duae 
sequentes  tam  inter  sese  differunt,  ut  remedia 
omnino  dissimilia  postulant.  In  Ascite  ex  debi- 
litate oriente,  diuretica,  purgantia  et  sudorifica 
administrare,  et  eodem  tempore  aegrum  tonicis 
sustinere,  debemus ; dum  in  ea  ex  inflammatione, 
tonica  fortasse  nocebunt,  et  venaesectio,  altera  fere 
lethifer^in  hac  utilissimam  se  promittit.  Hoc 
loco  non  milii  in  animo  est,  nam  inexperientia 
et  rei  difficultas  vetant,  symptomata  accurate 
proferre  quibus  hoc  remedium  usurpari  potest ; 
sed  plerumque  pulsus  durior  et  plenior,  respiratio 
ex  initio  difficilis,  et  morbus  subito  adoriens,  e 
frigore  corpori  admoto  praesertim,  detractionem 
sanguinis  postulant.  Dr  Black  ali.  affirmat 
statum  albuminosum  urinae,  actionem  arteriarum 
exhalantium  auctam  indicare  hinc  : ait,  ‘ A cor- 
‘ rect  guide  to  it  (nempe,  venaesectioni)  may  be 
‘ found  in  the  firmness,  copiousness,  and  early 
‘ appearance  of  coagulum  in  the  urine;  its  limits, 
‘ in  the  improvement  of  the  discharge,  the  state 
‘ of  the  blood,  and  the  relief  of  the  symptoms.’ 
Quin  ex  auctoritate  Doctoris  Crampton  appa- 
ret, haec  signa  fide  non  esse  digna,  nam  plurima 
exempla  inaBtwt.  in  quibus,  calore  admoto,  urina 

non  coagulavit,  quamvis  in  eis  signa  inflamma- 
tionis plane  adfuerint.  Sanguis  etiam,  secundum 
eundem  scriptorem,  initio  Hydropis  tunicam  co- 
riaceam ; morbo  procedente,  serum  lacteum  et 
crassamentum  parvum,  ostendit.  "V  ensesectio  quo- 
que indicatur,  si  menstrua  vel  fluxus  haemorrhoi- 
dalis  suppressa  morbum  praeierint.  Cum  ex  vis- 
cerum obstructionibus,  puta  scirrhum,  morbus 
processerit,  remedia  quamplurima  adhiberi  solent, 
sed  morbo  inveterato  plerumque  sine  minimo 
fructu.  Hujusmodi  sunt  praeparata  ex  hydrargyro, 

sales  medii,  et  vegetabilia  varia. 

Remedia  quae  ad  humorem  jam  collectum 
evacuandum  usurpantur,  sunt  omnia  quae  secre- 
tiones et  excretiones  augent;  veluti  sequentia, 
purgantia,  emetica,  diaphoretica  et  diuretica. 
Purgantia  plerumque  dividuntur  in  mitiora  et 
fortiora  sive  drastica : hac,  non  solum  faeces  sed 
etiam  humorem  ex  alvo  dejiciunt,  dum  lympha- 
ticorum actionem  augent.  Multum  a pristinis 
commendantur,  qui  docent  ea  majore  cum  fructu 
administrari  quam  mitiora,  quae  sajpius  nocent 
quam  sanant  ; maxima  tamen  circumspectione 
praescribenda,  nam  nisi  effectum  antea  dictum 
cito  praestent,  aegri  vires  valde  imminuunt,  et 

non  raro  intestinorum  inflammationem  inducunt. 
Initio  morbi,  si  vires  non  multum  infringantur, 
magis  indicar#6  videntur,  et  si  febris  non  adsit ; 
hujusmodi  sunt  Oleum  Crotonis,  Gambogia,  Ela- 
ter ium,  Scammonium,  Jalapa,  Rhamnus  Cathar- 
ticus ; sed  hodie  rarius  administrantur,  et  mitiora 
anteferenda  sunt,  ac  tutius  usurpantur  quam 

drastica.  Haec  sunt,  Sales  medii,  Senna,  Tamarin- 

o 

dus,  et  praecipue  Supertartras  Potassae  ; litec  nam- 
que, eodem  tempore  quo  alvum  ducit,  fluxum  uri- 
nae et  secretiones  quoque  promovet. 

Emetica  absorbentium  vires  excitant,  oh  con- 
cussionem systemati  illatam,  secretiones  et  excre- 
tiones  adaugent.  Etiam  exempla  in  scriptis  medi- 
corum narrantur,  quibus  vomitus  spontaneus  mor- 
bum cito  sustulit : hinc  emeticorum  utilitas  in 
Ascite  indicatur,  sed  summa  prudentia  exhibenda, 
et  mitiora  esse  debent,  nam  aegrum  magnopere 
debilitant,  et  si  respiratio  difficilis  adsit,  periculo- 
sa vel  etiam  exitialia  esse  possunt ; hinc  adminis- 
trari non  debent,  si  morbus  longe  processerit,  et 
accumulatio  adsit  magna.  Sydenham  tamen 
emetica  commendat,  et  casum  narrat  quem  usu 
eorum  feliciter  tractavit.  Ubicunque  autem  tuto 
usurpantur,  praecipua  sunt,  potentiorum,  Tartras 

Antimonii,  Zinci  et  Cupri  Sulpliata  ; mitio- 
rum, Ipecacuanha,  Scilla,  Anthemis  nobilis,  et 
caetera. 

Diaphoretica  saepe  utilia  sunt,  praecipue  si 
signa  inflammationis  adsint,  et  post  depletionem 
necessariam;  aliquando  tamen  inefficacia  vel  etiam 
nocentia  fiunt,  quando  nempe  hominem  infir- 
mant. Ad  diaphoresin,  Tartras  Antimonii,  Ipe- 
caeuanha  sola,  vel  cum  Opio  conjuncta,  parvis  do- 
sibus,  sufficient ; fortasse  etiam  tepidarium,  vel 
aer  calefactus  corpori  admotus,  ut  quibusdam  pla- 
cuit, sed  haec  magis  in  Anascarca  quam  in  Ascite 
prosunt. 

Diuretica. — Quum  urina  parva  quantitate  ple- 
rumque in  Hydrope  redditur,  ea  quae  hanc  excre- 
tionem  movent,  saepe  bona  remedia  esse  inveni- 
untur, quando  praesertim  absorptionem  quoque 
incitant.  Dolendum  est  tamen,  haec  effectus  ad- 
modum incertos  dare ; et  casus  non  desunt,  in 
quibus  prorsum  inutilia  evaserint ; igitur  iis  parum 
confidendum.  Ex  his  seligere  possumus  praepara- 
ta ex  Potassa,  Juniperum,  Scillam  Maritimam, 
Digitalem  purpuream,  cum  multis  aliis,  quorum 
mentionem  facere  non  oportet.  Pauca  nunc  volo 
de  Digitali  et  Scilla. 

Digitalis  purpurea,  dum  ictus  arteriarum  vim 
et  frequentiam  franiat,  systematis  irritabilita- 
tem sedat,  lymphaticorum  quoque  actionem  sti- 
mulat, maxime  urinae  fluxum  auget.  Hinc  ex 
auctoritate  Doctoris  Withering,  ac  postea  alio- 
rum, qui  de  hac  re  tractaverunt,  locum  inter  diu- 
retica excelsum  tenet : non  negandum  est  tamen 
hanc  haud  secus  ac  alia  spes  medici  fefellisse  ; 
hinc  necessitas  species  et  stadia  hydropis  discer- 
nendi. Ubi  hoc  remedium  administrare  prosit, 
utilissima  invenitur  post  vemesectionem,  et  si 
systema  laxum  sit,  et  secundum  Doctorem 
Blackall,  effectus  suos  salutares  fere  edit,  cum 
urina,  calore  admoto,  coagulatur  vel  turbida  fit,, 
et  sedimentum  lateritium  deponit,  et  praecipue 
feliciter  agit  in  hydrope,  post  scarlatinam,  succe- 
dente in  quo  (ut  ipsius  verbis  utar)  * a sovereign 
‘ remedy’  nominatur.  Forma  pulveris,  infusi 
vel  tincturae,  adhibeatur,  parvis  tamen  dosibus 
et  maxima  prudentia,  nam  effectus  interdum  non 
ostendit  nisi  multos  post  dies,  et  tunc  vehementer 
eos  subito  exerit,  et  etiam  mortem  repentinam 
induxisse  reperta  est.  Digitalis  hydrargyro  plu- 
rimum adjuvatur  ; saepe  conjungitur  cum  scilla, 
opio,  et  purgantibus,  ut  occasio  fit.  Dosis  mug- 

ua  hujus  medicamenti  pulsum,  admodum  debi- 
lem, tardum  et  inordinatum,  vertiginem,  singul- 
tum, vomitum,  hypercatharsin,  delirium  et  con- 
vulsiones, procreat ; ad  haec,  stimulantia,  ut  spiri- 
tus ardens,  opium,  &c.  et  epispasticum  regione 
ventriculi  admotum,  optima  remedia  esse  inveni- 
untur. Scilla  maritima  per  longum  tempus  sibi 
vindicavit  laudes  magnas  in  hydrope,  propter  po- 
tentiam in  urina  cienda,  et  ut  alii  volunt,  om- 
nium diureticorum  certissimum  est.  Haec  alvum 
purgat,  et  omnes  secretiones  promovet,  vi  ejus 
diuretica  multum  auxiliari  videtur.  Conjunctio 
cum  hydrargyro  et  fere  majori  usui  esse  potest 
in  hydrope,  ex  obstructione  pendente.  Dosis  par- 
va, primo  adhiberi  debet,  et  gradatim  augeri,  nam 
interdum  nauseam  excitat,  et  ventriculi  functio- 
nes multum  impedit,  oh  quam  causam,  forma 
sicca,  sicuti  pilulae,  cum  ullo  aromatico,  vel  ex- 
tracto gentianae,  optime  porrigitur.  Omnibus 
hisce  remediis  incassum  tentatis,  et  humoie  tan- 
topere accumulato,  ut  respiratio  maxime  impedi- 
tur, tunc  ad  operationem  chirurgicam  quae  Para- 
centesis  vocatur,  confugiendum  est ; multi  tamen 
medici  qui  de  hac  re  experientiam  habuerunt, 
operationem  commendant  priusquam  viscera  ali- 

quid  detrimenti  acceperint  pressura  humoris,  nam 
postea  majore  fructu  administrantur  medicamen- 
ta. Inter  educendum  humorem  syncope  vel  etiam 
mors  superveniat,  propter  sanguinis  subitam  flux- 
um, pressura  sublata,  in  aortam  et  vasa  magna, 
unde  fit  ut  cerebrum  ab  eo  deseratur ; igitur 
omnino  necesse  est  alvum  cingulo  ligare,  et  pos- 
tea eodem  modo  compressionem  facere. 

Humore  feliciter  evacuato,  proximum  est  ca- 
vere ne  seger  iterum  in  malum  recurrat,  quod 
non  raro  accidit,  et  ob  debilitatem  quae  semper 
morbum  sequitur.  Remedia  huic  consilio  accom- 
modata; sunt  omnia  quas  tonum  corpori  reddunt, 
qualia  sunt  praeparata  e ferro,  Cinchona  offieina- 
lis,  Gentiana  lutea,  Cascarilla,  Columba,  et  va- 
ria vegetabilia  amara  et  aromatica.  Diaeta  maxi- 
mam attentionem  postulat ; facilis  concoctu  et 
nutriens  esse  debet,  et  vinum  generosius,  parca 
tamen  manu,  et  cum  aqua  mistum,  porrigatur. 
Exercitatio  quotidiana  in  aere  piuo  et  sicco,  sed 
citra  fatigationem,  musculis  dat  robur,  cibi  desi- 
derium et  concoctionem  efficit,  secretiones  et  cx- 
cretioncs  omnes  expedit,  toti  systemati  vigorem, 
et  animo  hilaritatem  conciliat.  Hinc  nil  mirum 

quod  haec  multum  prodesse,  et  sanationem  con- 
firmare promittat. 

Frictio  etiam  simili  virtute  aliquantum  pollet, 
nam  sanguinis  reditum  per  venas  accelerat ; ab- 
sorptionem promovet,  et  cum  exercitatio  negetur, 
hcec  in  ejus  locum  commode  subeat.  Denique, 
quum  vires  pristinae  magna  ex  parte  restitutae 
fuerint,  ad  curationem  stabiliendam  balneum  fri- 
gidum multum  confert, 

quod  haec  multum  prodesse,  et  sanationem  con- 
firmare promittat. 

Frictio  etiam  simili  virtute  aliquantum  pollet, 
nam  sanguinis  reditum  per  venas  accelerat ; ab- 
sorptionem promovet,  et  cum  exercitatio  negetur, 
haec  in  ejus  locum  commode  subeat.  Denique, 
nniim  x;irf>c  «rist.injp  mnjma  ex  narte  restitutae 


